
Ministru kabineta sēdes protokollēmums

Informatīvais ziņojums "Par Latvijas iesaisti Čerņihivas apgabla, Ukraina, rekonstrukcijā"

· 1. Pieņemt zināšanai iesniegto informatīvo ziņojumu.
· 2. Pieņemt zināšanai, ka Ekonomikas ministrija no 74. resora “Gadskārtējā valsts budžeta izpildes procesā pārdalāmais finansējums” programmas 18.00.00 ''Finansējums valsts drošības stiprināšanas pasākumiem'' prioritārajam pasākumam “Pasākumi Ukrainas atbalstam un globālās drošības veicināšanai (atbalsts Ukrainas rekonstrukcijai un iemaksas Ukrainas atbalstam)” rezervētā finansējuma 2024. gadā pārdalīto un neizlietoto finansējumu 1 880 000 euro apmērā 2026. gadā izlietos Ukrainas atbalstam, novirzot finansējumu šādiem atbalsta virzieniem:
· 2.1. Ekonomikas ministrija ģeneratoru un citu elektroapgādes nodrošināšanai nepieciešamo preču iegādei Ukrainas Čerņihivas apgabalam 1 200 000 euro apmērā;
· 2.2. Aizsardzības ministrija bezpilota sistēmu iegādei Ukrainas bruņoto spēku spēju stiprināšanai 680 000 euro apmērā.
· 3. Pieņemt zināšanai, ka 2.1. un 2.2. punktos minētie izdevumi pasākumiem Ukrainas atbalstam 2026. gadā 1 880 000 euro apmērā ir uzskatāmi par vienreizējo pasākumu likuma “Par valsts budžetu 2026. gadam un budžeta ietvaru 2026., 2027. un 2028. gadam” 6. panta 1. punkta izpratnē.
· 4. Atbildīgajām ministrijām,  savstarpēji vienojoties, normatīvajos aktos noteiktajā kārtībā iesniegt rīkojuma projektu par apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 18.00.00 “Finansējums valsts drošības stiprināšanas pasākumiem” 2.1. un 2.2. punktos noteiktam mērķim un noteiktajā apmērā.
· 5. Pieņemt zināšanai, ka ņemot vērā, ka finansējums valsts nozīmes prioritārajam pasākumam – Pasākumi Ukrainas atbalstam un globālās drošības veicināšanai (atbalsts Ukrainas rekonstrukcijai un iemaksas Ukrainas atbalstam) – ir plānots 2023.-2025. gadā, 2.1. un 2.2. punktos minētie izdevumi 2026. gadā veidos papildus negatīvu ietekmi uz vispārējās valdības budžeta bilanci.

